
Z A P I S N I K

s 26. sjednice Vijeća Gradske četvrti Sesvete, održane 31. srpnja 2023 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Željko Blažinović, Nives Curić, Ivan Dokša, Damir Grgić, Stjepan Kezerić, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, Mihaela Husić, Katarina Petrović, Petar Bajan.

Nenazočni članovi Vijeća Gradske četvrti Sesvete: 
Ivan Krivačić, Željko Grbavac, Matija Kralj, Zorica Gregurić.
Nazočni radno:
Stipe Jurić, Tomi Maslov - Gradski ured za mjesnu samoupravu, civilnu zaštitu i sigurnost,    Područni odsjek Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 15 članova Vijeća. Dalje navodi da je članovima Vijeća e-poštom poslan zapisnik s 25. sjednice Vijeća. Upitao je imaju li primjedbi na zapisnik.

Magdalena Kozarić Špoljarić i Ivana Vladimira Petric imale su određene primjedbe na zapisnik, nakon kratke rasprave članovi Vijeća su glasovali o usvajanju zapisnika te je s 15 glasova „za“ jednoglasno usvojen zapisnik s prethodne sjednice.
Izvješće o glasanju za zapisnik s 25. sjednice Vijeća, priloženo je uz ovaj Zapisnik i njegov je sastavni dio.

Predsjednik je potom iznio prijedlog izmjena dnevnog reda 26. sjednice Vijeća Gradske četvrti Sesvete kojim izbacuje točku 7. Prijedlog Zaključka o kupnji nekretnine (u svrhu izgradnje pristupne prometnice „ULICE 5“ na novoformiranoj k.č. 3592/1 k.o. Sesvete i dijela pristupne prometnice „ULICE 24“ na postojećoj k.č. 3661/1 k.o. Sesvete i na novoformiranoj k.č. 3596/2 k.o. Sesvete, u sklopu UPU Gospodarska zona Sesvete – sjever, obje s oborinskom odvodnjom, javnom rasvjetom i EKI) i također predlaže izbacivanje točke 10. Prijedlog Zaključka o imenovanju kandidata za suce porotnike na Županijskom sudu u Zagrebu. 
Predsjednik obrazlaže da za točku 7. nije dobio traženo očitovanje Vijeća Mjesnog odbora Sesvetska Sopnica, a za točku 10. da nije dobio niti jedan prijedlog o imenovanju potencijalnog kandidata. 
Nadalje predsjednik predlaže da se u dnevni red uvrste sljedeće točke:  
Prijedlog zaključka o razrješenju predsjednika Vijeća Gradske četvrti Sesvete, Prijedlog zaključka o izboru predsjednika Vijeća Gradske četvrti Sesvete, Prijedlog zaključka o razrješenju potpredsjednika Vijeća Gradske četvrti Sesvete, Prijedlog zaključka o izboru potpredsjednika Vijeća Gradske četvrti Sesvete, Prijedloga zaključka za uređenje bajera tj. budućeg SRC Soblinec u Soblincu, Prijedlog zaključka o uređivanju i ozelenjivanju parkirališta u Ninskoj ulici.
Predsjednik je zamolio članove Vijeća, ako imaju kakve primjedbe ili prijedloge, da ih iznesu.

Prijedloga i primjedbi na dnevni red nije bilo, te je Vijeće Gradske četvrti Sesvete s 15 glasova „za“ jednoglasno donijelo.

DNEVNI RED:

1. Prijedlog zaključka o razrješenju predsjednika Vijeća Gradske četvrti Sesvete
2. Prijedlog zaključka o izboru predsjednika Vijeća Gradske četvrti Sesvete
3. Prijedlog zaključka o razrješenju potpredsjednika Vijeća Gradske četvrti Sesvete
4. Prijedlog zaključka o izboru potpredsjednika Vijeća Gradske četvrti Sesvete
5. Prijedlog Zaključka o izmjeni Financijskog plana Gradske četvrti Sesvete za 2023.
6. Prijedlog Godišnjeg izvještaja o izvršenju Financijskog plana Gradske četvrti Sesvete za 2022.
7. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
8. Prijedloga zaključka za uređenje bajera tj. budućeg SRC Soblinec u Soblincu
9. Prijedlog zaključka o uređivanju i ozelenjivanju parkirališta u Ninskoj ulici
10. Prijedlog Zaključka o uvrštenju dodatnih zelenih površina u Iver naselju u Program održavanja komunalne infrastrukture – redovno održavanje javnih i zelenih površina
11. Prijedlog Zaključka o Prijedlogu nacrta Odluke o izmjenama i dopunama Odluke o izradi izmjena i dopuna Prostornog plana Grada Zagreba – davanje mišljenja
12. Prijedlog Zaključka o pokretanju postupka izrade Urbanističkog plana uređenja Novo Brestje – središte
13. Prijedlog zaključka o Prijedlogu zaključka o prodaji građevinskog zemljišta (označenog kao k.č.br. 8691, livada lug, površine 13464 m2, upisana u z.k.ul. 7683 k.o. Sesvetski Kraljevec) – davanje mišljenja
14. Prijedlog Zaključka o potrebama za postavljanje Viktorijinih zdenaca na području Gradske četvrti Sesvete
15. Razno

Izvješće o glasanju za dnevni red priloženo je uz ovaj Zapisnik i njegov je sastavni dio.

/ Prelazi se na rad po dnevnom redu /

Ad 1) Prijedlog zaključka o razrješenju predsjednika Vijeća Gradske četvrti Sesvete

	Stjepan Kezerić obrazložio je svoju odluku i zahvalio vijećnicima na suradnji.
	Daljnje rasprave nije bilo, članovi Vijeća su glasovali te je većinom glasova, s 10 glasova „za“ i 5 suzdržanih glasova donijelo:

Zaključak
o razrješenju predsjednika Vijeća Gradske četvrti Sesvete

/ Zaključak se prilaže zapisniku sjednice/

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog zaključka o izboru predsjednika Vijeća Gradske četvrti Sesvete

	Stjepan Kezerić navodi da je gospodina Vladimira Marića, predstavnika političke stranke MOST, kao novog predsjednika Vijeća Gradske četvrti Sesvete predložilo devet vijećnika i to: Vladimir Marić, Vinko Batinić, Marko Brkić, Željko Blažinović, Ivan Dokša, Damir Grgić, Stjepan Kezerić, Ivana Vladimira Petric i Petar Bajan.
	Daljnje rasprave nije bilo, članovi Vijeća su glasovali te je većinom glasova, s 10 glasova „za“ , 4 suzdržana glasa i 1 protiv donijelo:

Zaključak
o izboru predsjednika Vijeća Gradske četvrti Sesvete

/ Zaključak se prilaže zapisniku sjednice/

Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Vođenje sjednice, u skladu s dnevnim redom od 18:22, preuzima predsjednik Vijeća Gradske četvrti Sesvete g Vladimir Marić. Vladimir Marić pozdravlja sve prisutne, zahvaljuje na ukazanom povjerenju i nastavlja sjednicu.
 
Ad 3) Prijedlog zaključka o razrješenju potpredsjednika Vijeća Gradske četvrti Sesvete

	Predsjednik Vijeća nakon obrazloženja daje na glasanje. Članovi Vijeća su glasovali te je većinom glasova, s 11 glasova „za“ i 4 suzdržanih glasova donijelo:

Zaključak
o razrješenju potpredsjednika Vijeća Gradske četvrti Sesvete

/ Zaključak se prilaže zapisniku sjednice/

Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Prijedlog zaključka o izboru potpredsjednika Vijeća Gradske četvrti Sesvete

	Vladimir Marić navodi da je gospodina Ivana Dokšu, predstavnika nezavisne liste VESNA ŠKARE OŽBOLT-NEZAVISNA LISTA-NL, kao novog potpredsjednika Vijeća Gradske četvrti Sesvete predložilo devet vijećnika i to: Ivan Dokša, Vladimir Marić, Vinko Batinić, Marko Brkić, Željko Blažinović, Damir Grgić, Stjepan Kezerić, Ivana Vladimira Petric i Petar Bajan.
	Daljnje rasprave nije bilo, članovi Vijeća su glasovali te je većinom glasova, s 11 glasova „za“ i 4 suzdržana glasa donijelo:

Zaključak
o izboru potpredsjednika Vijeća Gradske četvrti Sesvete

/ Zaključak se prilaže zapisniku sjednice/

Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Ad 5) Prijedlog Zaključka o izmjeni Financijskog plana Gradske četvrti Sesvete u 2023.g. 

	Vladimir Marić kratko obrazlaže prijedlog. Daljnje rasprave nije bilo, članovi Vijeća su glasovali jednoglasno, s 15 glasova „za“ i donijeli:

Zaključak
o izmjeni Financijskog plana Gradske četvrti Sesvete u 2023.g.

/ Zaključak se prilaže zapisniku sjednice/

Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.

Ad 6) Prijedlog Godišnjeg izvještaja o izvršenju Financijskog plana Gradske četvrti Sesvete za 2022.g. 

	Vladimir Marić kratko obrazlaže prijedlog. Daljnje rasprave nije bilo, članovi Vijeća su glasovali jednoglasno, s 15 glasova „za“ i donijeli:

Godišnji izvještaj o izvršenju
Financijskog plana Gradske četvrti Sesvete za 2022.g.

/ Zaključak se prilaže zapisniku sjednice/

Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio.

Ad 7) Prijedlog Zaključka o izmjeni Plana komunalnih aktivnosti Gradske četvrti Sesvete u 2023.g. 

	Vladimir Marić obrazlaže prijedlog i ukazuje na izmjene u odnosu na prethodno donesen Plan komunalnih aktivnosti Gradske četvrti Sesvete u 2023. U raspravi sudjeluju Mihaela Husić, Stjepan Kezerić, Katarina Petrović, Magdalena Kozarić Špoljarić, Stipe Jurić i Vladimir Marić. Nakon rasprave,  članovi Vijeća su glasovali te je većinom glasova, s 10 glasova „za“ , 4 protiv i 1 suzdržan glas donijelo:

Zaključak
o izmjeni Plana komunalnih aktivnosti Gradske četvrti Sesvete u 2023.

/ Zaključak se prilaže zapisniku sjednice/

Izvješće o glasanju za 7. točku dnevnog reda priloženo je uz ovaj Zapisnik i njegov je sastavni dio.

Ad 8) Prijedloga zaključka za uređenje bajera tj. budućeg SRC Soblinec u Soblincu

Vladimir Marić i Damir Pigac obrazlažu prijedlog. Daljnje rasprave nije bilo. Članovi Vijeća su glasovali te je jednoglasno, s 15 glasova „za“ donijelo:


Zaključak
za uređenje bajera tj. budućeg SRC Soblinec u Soblincu

/ Zaključak se prilaže zapisniku sjednice/

Izvješće o glasanju za 8. točku dnevnog reda priloženo je uz ovaj Zapisnik i njegov je sastavni dio.

Ad 9) Prijedlog zaključka o uređivanju i ozelenjivanju parkirališta u Ninskoj ulici

Vladimir Marić izlaže prijedlog zaključka o uređivanju i ozelenjivanju parkirališta u Ninskoj ulici. Nadalje predsjednik traži predlagatelja g Vedrana Ledinščića da dodatno obrazloži prijedlog. U daljnjoj raspravi sudjelovali su Stjepan Kezerić, Vladimir Marić, Vinko Batinić, Petar Bajan i Magdalena Kozarić Špoljarić. Nakon rasprave,  članovi Vijeća su glasovali te je jednoglasno, s 15 glasova „za“ donijelo:


Zaključak
o uređivanju i ozelenjivanju parkirališta u Ninskoj ulici

/ Zaključak se prilaže zapisniku sjednice/

Izvješće o glasanju za 9. točku dnevnog reda priloženo je uz ovaj Zapisnik i njegov je sastavni dio.

/ Marko Brkić odlazi sa sjednice u 18,51/

Ad 10) Prijedlog Zaključka o uvrštenju dodatnih zelenih površina u Iver naselju u Program održavanja komunalne infrastrukture – redovno održavanje javnih i zelenih površina

Vladimir Marić obrazlaže prijedlog zaključka. U raspravi su sudjelovali Magdalena Kozarić Špoljarić i Vladimir Marić. Nakon rasprave,  članovi Vijeća su glasovali te je jednoglasno, s 14 glasova „za“ donijelo:

Zaključak
o uvrštenju dodatnih zelenih površina u Iver naselju u Program održavanja komunalne infrastrukture – redovno održavanje javnih i zelenih površina

/ Zaključak se prilaže zapisniku sjednice/

Izvješće o glasanju za 10. točku dnevnog reda priloženo je uz ovaj Zapisnik i njegov je sastavni dio.

Ad 11) Prijedlog Zaključka o Prijedlogu nacrta Odluke o izmjenama i dopunama Odluke o izradi izmjena i dopuna Prostornog plana Grada Zagreba – davanje mišljenja

Vladimir Marić obrazlaže prijedlog zaključka. U raspravi su sudjelovali Magdalena Kozarić Špoljarić, Vladimir Marić i Željko Blažinović koji je iskazao određena nezadovoljstva gradnjom, prostornim uređenjem i planiranjem na području Gradske četvrti Sesveta. Nakon rasprave,  članovi Vijeća su glasovali te je s 13 glasova „za“ i 1 glas protiv donijelo je:

Zaključak
o Prijedlogu nacrta Odluke o izmjenama i dopunama Odluke o izradi izmjena i dopuna Prostornog plana Grada Zagreba – davanje mišljenja

/ Zaključak se prilaže zapisniku sjednice/

Izvješće o glasanju za 11. točku dnevnog reda priloženo je uz ovaj Zapisnik i njegov je sastavni dio.

Ad 12) Prijedlog Zaključka o pokretanju postupka izrade Urbanističkog plana uređenja Novo Brestje – središte

Vladimir Marić obrazlaže prijedlog zaključka. Daljnje rasprave nije bilo. Članovi Vijeća su glasovali jednoglasno te je s 14 glasova „za“ donijelo je:

Zaključak
o pokretanju postupka izrade Urbanističkog plana uređenja Novo Brestje – središte

/ Zaključak se prilaže zapisniku sjednice/

Izvješće o glasanju za 12. točku dnevnog reda priloženo je uz ovaj Zapisnik i njegov je sastavni dio.

Ad 13) Prijedlog zaključka o Prijedlogu zaključka o prodaji građevinskog zemljišta (označenog kao k.č.br. 8691, livada lug, površine 13464 m2, upisana u z.k.ul. 7683 k.o. Sesvetski Kraljevec) – davanje mišljenja


Vladimir Marić obrazlaže prijedlog zaključka. U raspravi su sudjelovali Magdalena Kozarić Špoljarić i Vladimir Marić. Nakon rasprave, članovi Vijeća su glasovali jednoglasno te je s 14 glasova „za“ donijelo je:

Zaključak
o Prijedlogu zaključka o prodaji građevinskog zemljišta (označenog kao k.č.br. 8691, livada lug, površine 13464 m2, upisana u z.k.ul. 7683 k.o. Sesvetski Kraljevec) – davanje mišljenja

/ Zaključak se prilaže zapisniku sjednice/

Izvješće o glasanju za 13. točku dnevnog reda priloženo je uz ovaj Zapisnik i njegov je sastavni dio.

Ad 14) Prijedlog Zaključka o potrebama za postavljanje Viktorijinih zdenaca na području Gradske četvrti Sesvete


Vladimir Marić obrazložio je prijedlog zaključka. U konstruktivnoj raspravi sudjelovali su Vedran Ledinšćić, Stjepan Kezerić, Stipe Jurić, Magdalena Kozarić Špoljarić i Vladimir Marić. Stipe Jurić ukazao je na činjenicu da je u tijeku postupak realizacije postave zdenaca u Novom Jelkovcu kod srednjoškolskog igrališta i na Trgu Dragutina Domjanića u centru Sesveta.  Stjepan Kezerić također je ukazao na potrebu postave zdenaca u blizini škola. Nakon rasprave,  članovi Vijeća su glasovali jednoglasno te je s 14 glasova „za“ donijelo je:

Zaključak
o potrebama za postavljanje Viktorijinih zdenaca na području Gradske četvrti Sesvete

/ Zaključak se prilaže zapisniku sjednice /

Izvješće o glasanju za 14. točku dnevnog reda priloženo je uz ovaj Zapisnik i njegov je sastavni dio.

15) Razno

Vladimir Marić otvorio je raspravu. Stjepan Kezerić ukazao je neprihvatljiv i nestručan odnos predstavnika investitora, Gradskog ureda za obnovu, izgradnju, prostorno uređenje, graditeljstvo i komunalne poslove, izvođača radova i nadzora na uređenju Trga Dragutina Domjanića, na području Mjesnog odbora Centar, čija je primopredaja radova uz brojne nedostatke i propuste u izvođenju radova provedena bez prisustva predstavnika Vijeća Gradske četvrti Sesvete.
Vedran Ledinšćič se nadovezao na prethodno te traži informaciju o tome koja je odgovornost nadzornih inženjera i ostalih sudionika u izgradnji prilikom takvih i sličnih propusta u izgradnji. Vladimir Marić istaknuo je da vijećnici nemaju ovlasti kojim bi se pozivalo na odgovornost pojedine sudionike u izgradnji budući da Vijeće nije niti naručitelj radova. Stipe Jurić se nadovezao na navedeno i ukazao da postoji mogućnost svrstavanja izvođača na tzv. crnu listu, međutim praksa je da se isti izvođači javljaju na natječaje nakon što registriraju nove tvrtke.
Magdalena Kozarić Špoljarić se interesira u kojoj su fazi radovi na sanaciji dionice urušene šetnice. Vladimir Marić dao je riječ Stjepanu Kezeriću koji je odgovorio da je nadležni ured odredio kao prioritet sanacije šetnice nakon što se u Dobrodolu sanira aktivirano klizište koje je ugrozilo nekoliko stambenih nekretnina.
Damir Pigac se interesira o prijavljenom oštećenju vodoopskrbne mreže od 20. lipnja 2022. godine u Virovitičkoj ulici kod kbr. 10, na području Mjesnog odbora Gajišće, uslijed čega dolazi do značajnog curenja vode iz mreže. Građani su prijavili oštećenje i do danas se kvar nije otklonio, predstavnici Vodoopskrbe i odvodnje d.o.o. tijekom izvida zaključili su da voda ne curi iz vodoopskrbne mreže. Damira Pigca zanima što se može učiniti da se nastali kvar otkloni. Također Damir Pigac traži da se na prijedlog Vijeća Mjesnog odbora Staro Brestje razmotri prijedlog kojim bi se planiralo projektiranje pješačkog pothodnika na novoj dionici Ulice kneza Branimira na raskrižju sa Brestovečkom ulicom koja će biti izgrađena u sklopu II. faze uređenja nove dionice Ulice kneza Branimira.
Vladimir Marić je odgovorio da će razmotriti prijedlog i svakako da će na jednoj od narednih sjednica potencijalno predmetni prijedlog uvrstiti na točku dnevnog reda sjednice Vijeća Gradske četvrti Sesvete. 
Mihaela Husić ukazuje na problem Cerske ulicu koja je sanirana prošle godine, a nakon prošlih obilnih oborina došlo je do potkopavanja tla ispod kolnika čime je prometnica ponovno oštećena. Mihaela Husić nadalje ukazuje na potencijalno nekvalitetno izvedene radove sanacije kao uzrok novog oštećenja dionica Cerske ulice. Vladimir Marić odgovara da je upoznat sa problemom Cerske ulice koja je bila planirana za sanaciju sredstvima Programa građenja komunalne infrastrukture Grada Zagreba u 2023. Nadalje predsjednik odgovara da Grad Zagreb na traženje Vijeća Gradske četvrti Sesvete istu ulicu nije uvrstio niti u rebalans Programa građenja komunalne infrastrukture Grada Zagreba u 2023. Marić je u kontaktu sa predsjednikom Vijeća Mjesnog odbora Cerje-Sesvete, g Tihomirom Šatovićem, a uređenje predmetne dionice sa ojačavanjem, nogostupom, zacijevljenjem i odvodnjom procijenjeno je na iznos reda veličine 10.000.000,00 kuna i tijekom jeseni će se vidjeti na koji način je moguća sanacije Cerske ulice. Stipe Jurić ističe da prošlogodišnja sanacija Cerske ulice nije bila planirano kao cjelovito odnosno trajno rješenje već kao privremeno dok se ne donese odluka i osiguraju potrebna sredstva za potrebno kvalitetno rješenje. Jurić nadalje ukazuje da će obavijestiti nadležne službe Zagrebačkog holdinga d.o.o., Podružnice Zagrebačke ceste kako bi se sanirala šteta nastala potkopavanjem tla.
Željko Blažinović se interesira koliko ima članova civilne zaštite na području Gradske četvrti Sesvete i koje su aktivnosti poduzete od strane civilne zaštite tijekom prošlih oluja koje su se dogodile na području Grada Zagreba. Također ukazuje na činjenicu da je neprihvatljivo ne proglašavanje elementarnih nepogoda nakon posljednje oluje koja se dogodila te ističe prijedlog kojim bi se putem civilne zaštite omogućilo proglašenje elementarne nepogode za pojedini mjesni odbor kojeg oluja pogodi, a da se pri tom ne generalizira cijelo područje Grada Zagreba. Također Blažinović ukazuje na potrebu bolje koordinacije u radu stožera civilne zaštite na području Gradske četvrti Sesvete.
Vladimir Marić odgovara da je problematika civilne zaštite definirana Statutom Grada Zagreba, Zakonom o Gradu Zagrebu, Zakonom o civilnoj zaštiti i ostaloj regulativi. Nadalje Marić odgovora da nije upoznat koliko članova ima civilna zaštita na području Sesveta ali je upoznat da je po Statutu  predsjednik i potpredsjednik Vijeća dio civilne zaštite. Marić smatra da je u narednom razdoblju  potrebno dodatno poraditi na ovlastima vijeća i provedbi mjera civilne zaštite za što je potrebna šira rasprava i ozbiljnija analiza za isto.
Ivana Vladimira Petric ukazuje na problem KUD-a Sesvete koje koristi prostore Muzeja Sesveta na Trgu Dragutina Domjanića. KUD Sesvete je dobio dopis od strane nadležnog gradskog ureda da moraju iseliti iz prostora muzeja jer je krovište objekta tijekom oluje oštećeno, a prostor više nije adekvatan za održavanje proba. Također nadležni ured traži od KUD-a da pronađu novi prostor za održavanje proba i da se jave na natječaje za korištenje prostora pri čemu Petric ističe da natječaji nisu raspisani. Petric ističe da se od KUD-a traži da se iz prostora isele pri tom se nigdje ne navodi kada će se moći vratiti u taj isti prostor i do kada će trajati radovi sanacije. Petric traži informaciju da li je moguće da nadležni ured pisano odgovori KUD-u Sesvete da će se nakon sanacije prostora ponovno moći koristiti isti prostor za svoje potrebe. 
Predsjednik je odgovorio da će se posvetiti rješavanju predmetnog problema i založiti za KUD Sesvete. Nives Curić se nadovezala na problematiku KUD-a Sesvete i ukazala na otkup i skorašnje planirano uređenje budućeg prostora Kulturno umjetničkog centra u Novom Jelkovcu koji bi potencijalno mogao biti na raspolaganje za korištenje između ostalim i  KUD-u Sesvete.
Nives Curić je također tražila informaciju o planiranom završetku radova na mostu Vuger potok, Zagrebačka cesta. Vladimir Marić je odgovorio da nije moguće odgovoriti odmah na takve i slične upite obzirom da Vijeće u konkretnom slučaju nije sudionik u izgradnji te nam investitori u pravilu ne daju potrebne i tražene informacije o dinamici radova. Vijeće će inzistirati na traženim informacijama te iste proslijediti zainteresiranim stranama. Također Marić ističe da će kao predsjednik poraditi na tome da se kroz posebne ovlasti i akte Grada Zagreba propiše i uvede obveza dostavljanja informacija o realizaciji određenih aktivnosti na području gradske četvrti. 
Katarinu Petrović zanima je li stigao odgovor nadležnog gradskog ureda za prijedlog izrade projektne dokumentacije za izgradnju doma zdravlja u Sesvetskom Kraljevcu? Stipe Jurić odgovara da do sada nije stigao odgovor i da će se Vijeće dopisom ponovno obratiti nadležnom gradskom uredu. Nadalje Katarina Petrović se interesira je li nadležni gradski ured za promet postupao na zahtjev građana sa područja Mjesnog odbora Staro Brestje za postavu uspornika prometa u ulici Rebro? Stipe Jurić odgovara da je zahtjev za postavu uspornika upućen nadležnom uredu i da se očekuje daljnje postupanje u skladu s istim.
Vedrana Ledinščića zanima što je sa izgradnjom parkirališta pored Gimnazije Sesvete obzirom da je prema dostupnim informacijama istekla građevinska dozvola za izgradnju istog i interesira se o tome ima li Vijeće mogućnost planirati određenu kampanju kojom bi se vozači educirali o propisnom parkiranju motornih vozila.
Predsjednik odgovara da će tražiti informacije od strane nadležnog gradskog ureda vezano za nastavak izgradnje parkirališta pored Gimnazije Sesvete, a za edukaciju vozača o propisnom parkiraju odgovara da postoji mogućnost u sklopu vijeća za prevenciju Gradske četvrti Sesvete ali da bi u koordinaciju trebalo uključiti i nadležni gradski ured za promet kao nositelja takvog projekta.
 

 	Daljnje rasprave nije bilo, te je Vijeće završilo s radom u 19,45.

